virat kohli on the verge of breaking sourav ganguly’s record
విరాట్ కోహ్లిని ఊరిస్తున్న గంగూలీ రికార్డ్!
శ్రీలంకతో టెస్టు సిరీస్ ప్రారంభానికి సమయం దగ్గర పడుతున్న వేళ విరాట్ కోహ్లిని అరుదైన రికార్డ్ ఊరిస్తోంది.
TNN | Updated:
Nov 13, 2017, 05:24PM IST
వరుస విజయాలతో దూసుకెళ్తున్న టీమిండియా కెప్టెన్ విరాట్ కోహ్లిని మరో రికార్డు ఊరిస్తోంది. భారత క్రికెట్ జట్టు మాజీ కెప్టెన్ సౌరభ్ గంగూలీ పేరిట ఉన్న అత్యధిక విజయాల రికార్డుకు విరాట్ మరో మూడు టెస్టు విజయాల దూరంలో ఉన్నాడు. శ్రీలంకను సొంత గడ్డ మీద క్లీన్ స్వీప్ చేసిన కోహ్లి సేన.. భారత్&zwnj;లోనూ అదే ఫీట్ రిపీట్ చేస్తే.. అత్యధిక విజయాలు సాధించిన భారత కెప్టెన్ల జాబితాలో గంగూలీని విరాట్ దాటేస్తాడు.
భారత్&zwnj;కు టెస్టుల్లో అత్యధిక విజయాలు అందించిన కెప్టెన్ల జాబితాలో మహేంద్ర సింగ్ ధోనీ అగ్రస్థానంలో ఉన్నాడు. మహీ కెప్టెన్సీలో భారత జట్టు 60 టెస్టులు ఆడగా, 27 మ్యాచ్&zwnj;ల్లో విజయాలు సాధించింది. 18 మ్యాచ్&zwnj;ల్లో ఓడగా, మిగతావి డ్రాగా ముగిశాయి.
విదేశీ గడ్డ మీద భారత ఖ్యాతిని చాటిన సౌరభ్ గంగూలీ నాయకత్వంలో టీమిండియా 49 టెస్టులు ఆడగా.. 21 మ్యాచ్&zwnj;ల్లో గెలుపొందింది. 13 టెస్టుల్లో ఓటమిపాలైంది.
కోహ్లి నాయకత్వంలో భారత జట్టు ఇప్పటి వరకూ 29 మ్యాచ్&zwnj;లు ఆడగా.. 19 విజయాలు సాధించింది. కేవలం మూడు టెస్టుల్లోనే పరాజయం పాలైంది. ఇప్పటి వరకూ ఆసీస్ మినహా పెద్ద జట్టేదీ కోహ్లి సేనను ఢీకొట్టలేదని, అందుకే ఈ విజయాలు లెక్కలోకి తీసుకునేంత గొప్పవేం కావని కొందరు వాదిస్తున్నారు. కానీ భారత కెప్టెన్లలో మరెవరికీ సాధ్యమవని రీతిలో కోహ్లి విజయాల శాతం 65.51 ఉండటం విశేషం.